cyanic-selkie/wikianc huggingface dataset:
Thor Heyerdahl
Verdenskrigen
Under andre verdenskrig ble han utdannet ved Little Norway i Canada og senere tilsluttet fallskjermkompaniet ved den norske brigaden i Skottland. Vinteren 1944–45 deltok han som løytnant i de norske styrkene i Finnmark. Han var en tur tilbake til Storbritannia fordi papirene ifølge sovjetiske myndigheter ikke var i orden. I Varanger møtte Heyerdahl Torstein Raaby som i lang tid hadde operert som agent i Troms. Thor og Liv hadde forlatt Norge høsten 1939. I 1941 flyttet han til Baltimore og arbeidet ved skipsverft som bygget Liberty-båtene. Han meldte seg til tjeneste for den norske eksilregjeringens kontor i USA og var under opplæring i Canada til han i 1943 ble sendt til Storbritannia. På fallskjermskolen i Storbritannia fortalte han Knut Haugland, en av tungtvannssabotørene fra Vemork, om sine teorier om folkevandring i Stillehavet. Heyerdahl planla å hoppe ut med fallskjerm i Nordmarka, men Heyerdahl ble i stedet sendt til Finnmark for sette opp radioforbindelse til London.
Norske rekorder i friidrett
Dette er en liste over gjeldende norske rekorder i friidrett utendørs, for menn og kvinner. Det er lagt til notat for en del av rekordene, for å gi statistikken mer dybde og interesse.
Listene kan ha etterslep i oppdatering. Resultater bedre enn topp 100 i verden gjennom alle tider noteres med rangering under notat.
Menn – utendørs
Rekorder i stavsprang gjelder som norsk rekord, uavhengig av det er hoppet inne eller ute.
Harald Nilsen Tangen
Harald Nilsen Tangen (født 3. januar 2001) er en norsk fotballspiller som spiller for.
Angelina Misjtsjuk
Angelina Misjtsjuk (født 1. mai 1988) er en kasakhstansk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 9 i skeet.
Olivenvikler
Olivenvikler (Orthotaenia undulana) er en sommerfugl i gruppen av viklere (Tortricidae).
Utseende
Orthotaenia undulana er spraglet farget i lys, beige og hvit farge og har mørke flekker. Når den hviler på et underlag er den godt kamuflert og kan minne om en fugleskitt. Forvingens grunnfarge er brun- eller gråaktig, og i den indre delen av det er lyst tverrbånd med fine, brune streker. Vingespissen er for det meste hvit, men ved små brune streker og flekker og en større, brun flekk langs ytterkanten. Bakvingen er lysbrun, ytterkanten noe innbuktet.
Vingespennet er mellom 15-20 millimeter.
Levevis
Orthotaenia undulana finnes på mange steder, ofte nær skog.
Larvene lever i sammenrullede blad på en rekke urter, trær og busker, hyppigst på blåbær. Puppen ligger inne i det sammenspunne bladet.
Flygetiden er i skumringen og om kvelden, fra mai til august. De blir lett tiltrukket lys og kan finnes ved utelamper.
Utbredelse
Arten er utbredt over hele Europa med unntak av Island. Den finnes også i det nordlige Asia og i Nord-Amerika.
Syver Berge
Syver Berge (født 1939) er en norsk politiker, gårdbruker og forstmann fra Vågå. Han var stortingsrepresentant for Oppland fra 1989 til 1997. Han representerte Senterpartiet.
Liv og virke
Han gikk Klones landbruksskole i Vågå og Oppland skogskole på Brandbu og begynte i 1961 som forsøksassistent i Det norske skogforsøksvesen.
Fra 1963 til 1968 var Berge ansatt i Mjøsen skogeierforening som skogbruksleder for Nord-Gudbrandsdalen. Samtidig var han skogassistent og skogreisningsleder i Vågå og nabokommunene, og timelærer ved landbruksskolen. Fra 1968 til 1976 var han kasserer ved Randsverk sag og høvleri, som var eid av Langmorkje allmenning. Han ble senere styreformann i allmenningen.
I 1975 fikk Syver og Liv Berge skjøte på Nordigard Sunde i Vågå etter hans foreldre.
Álfrún Gunnlaugsdóttir
Álfrún Gunnlaugsdóttir (født 18. mars 1938 i Reykjavík, død 15. september 2021 samme sted) var en islandsk forfatter. Etter videregående skole dro hun til Catalonia og skrev senere sin doktoravhandling i Lausanne i Sveits. Hun har utgitt sju romaner på Island (per 2019).
Biesdorf stasjon
Biesdorf stasjon er en S-Banestasjon i strøket Biesdorf i bydelen Marzahn-Hellersdorf i Berlin. Den blir betjent av S-Bahntrafikk.
Som en av få S-Bahnstasjoner i Berlin har den ikke en øyplattform, men to sideplattformer som har forbindelse over en fotgjengerbru.
Jong Chun-mi
Jong Chun-mi (født 15. mars 1985) er en nordkoreansk vektløfter som konkurrerer i -58 kg. Hun representerte landet sitt under Sommer-OL 2012 i London, der hun kom på 6.-plass.
Maria budskapsdag
Maria budskapsdag, også kjent som marimesse, marimesse om våren, vårfrumess, Maria bebudelse og Herrens bebudelse, på latin Annuntiatio Beatæ Mariæ Virginis, har tradisjonelt vært en viktig merkedag i kirkeåret. Den blir markert omkring 25. mars, ni måneder før juledagen.
Marimesse feires til minne om «Maria bebudelse», som er omtalt i Lukas-evangeliets 1. kapittel, versene 26–56. «Budskapet til Maria» er hendelsen da erkeengelen Gabriel kom til jomfru Maria og bebudet at hun skal bli med barn unnfanget ved Den hellige ånd. Den unge jomfruen fikk dermed bud om Jesu fødsel. Jomfrufødselen er en av de viktigste doktrinene i den kristne tro.
The Shadow of Nazareth
The Shadow of Nazareth er en amerikansk stumfilm fra 1913, regissert av Arthur Maude.
Handling
Var Judas Iskariot villig til å forråde Jesus, fordi han trodde at Kristus kunne befri seg fra sitt fangenskap? Det er mange bibel-studenter som påstår dette, og som sier at Judas ikke var helt gjennomsyret av ondskap. Men Jesus fra Nasaret var ikke villig til å redde seg selv fra døden, ved å bryte naturlovene. I flere måneder før han ble arrestert hadde Kristus forkynt for store folkemengder, helbredet deres helse-plager, og funnet konvertitter til hans religion.
Den ene etter den andre var hans disipler blitt utvalgt frem til de var tolv stykker, og blant disse var forræderen Judas Iskariot. Samtidig blir morderen Barabbas arrestert for drapet på Gabrias, men Kristus blir korsfestet i stedet for ham - samtidig som Barabbas blir løslatt. Men Judas, forræderen, begikk kort tid senere selvmord ved hengning.
Ensomhet
Ensomhet er en opplevd følelse av savn etter kontakt med andre mennesker. Det er ikke nødvendigvis en sammenheng mellom det å være ensom og det å være alene. Begrepet ensomhet beskriver en tilstand av ufrivillig mangel på meningsfulle og nære sosiale relasjoner - i motsetning til selvpåført sosial isolasjon, for eksempel forbundet med religiøs askese.
Ulike former for ensomhet
Ensomhet kan defineres som en subjektiv opplevelse av manglende sosiale relasjoner og tilhørighet. Innenfor psykologifaget betegnes dette som interpersonlig ensomhet.
Eksistensiell ensomhet er et begrep som beskriver en mer grunnleggende følelse av ensomhet - i form av en opplevd avstand mellom jeg-et og verden for øvrig. Tilstanden oppstår i situasjoner der enkeltmennesker opplever at egne erfaringer, opplevelser og følelser ikke blir forstått eller møtt av andre i omgivelsene rundt. Følelsen inntrer særlig i kognitive møter med abstrakte størrelser som døden eller frihet. Ifølge en studie fra 2016, finnes det en korrelasjon mellom eksistensiell ensomhet og dødstanker.
Resultatene av en tvillingstudie fra 2012, indikerte at 75 prosent av opplevd ensomhet kan tilskrives gener, mens 25 prosent kan tilskrives oppvekstmiljøet.
Helseeffekt
Ifølge en meta-analyse fra 2010 kan ensomhet utgjøre en helserisiko tilsvarende som for sigarettrøyking, alkoholmisbruk, lav fysisk aktivitet og overvekt. Ensomhet er derfor forbundet med lavere levealder, dårligere immunforsvar, hjerte- og karsykdommer og dårlig søvn. Studier viser dessuten at ensomhet gir økt rikisko for Alzheimers sykdom. Alvorlig ensomhet gir også økt risiko for psykiske plager som depresjon, angst og fortvilelse.
Utbredelse
Norge er et av landene i verden med flest aleneboere. Men selv om rundt 40 prosent av alle nordmenn bor alene, er tallene for selvrapportert ensomhet blant de laveste i Europa. I en undersøkelse fra 2015 oppga rundt 16 prosent av den norske befolkningen over 16 år at de var plaget av ensomhet. Ifølge tall fra Helsenorge.no, kan man se følgende tendenser for opplevd ensomhet i Norge:
Eldre personer over 80 år rapporterer høyest grad av ensomhet blant alle nordmenn. Allikevel oppgir de aller fleste i aldersgruppen 60 til 80 år at de har høy livskvalitet, gode relasjoner til sine nærmeste og er tilfredse med livet.
Rundt seks til åtte prosent av den norske befolkningen er rammet av ensomhet kategorisert til å være av kronisk og alvorlig art.
Ensomhet og sosiale strukturer
I Øst-Europa oppgir et sted mellom en tredjedel og halvparten av den eldre befolkningen om alvorlig ensomhet. Andelen i Vest-Europa er på 10–20 prosent for denne aldersgruppen, sammenlignet med 30–55 prosent i Øst-Europa. Andelen er særlig høy blant kvinnene i Øst-Eurpoa. Årsaken er kortere levealder for menn, hvilket innebærer at mange kvinner blir enker tidlig og lever lenge uten partner.
Det at eldre i Norge i mindre grad er rammet av ensomhet enn tilsvarende gruppe i andre land i Europa, kan skyldes at de har generelt bedre økonomi og helse. Studier fra 2015 viser en klar sammenheng andel ensomme og gode velferdsordninger. Velferdsordninger gir eldre større muligheter for sosial deltakelse, takket være gode pensjonsordninger, gode kollektivtransporttilbud, samt rimelige medisiner og helsetjenester.
Atisha
Atiśa Dipamkara Shrijnana (bengalsk: অতীশ দীপঙ্কর শ্রীজ্ঞান) (980 – 1052 e.kr) var en buddhistisk lærer fra Bengal-området i det gamle indiske territoriet som, sammen med Khön Könchog Gyalpo og Marpa, var en av de viktigste skikkelsene i etableringen av Sarma-tradisjonen i Tibet etter undertrykkelsen av buddhismen som fant sted under Kong Langdharma (Glang Darma).
Kinaeiner
Kinaeiner (latin: Juniperus chinensis) er en art av bartrær som tilhører einerslekten Juniperus i sypressfamilien. Den vokser nordøst i Asia, nærmere bestemt Korea, Japan, Kina, Mongolia og det sørøstre Sibir.
Atisha
Den store buddhistmunken og skriftlærde Atisha antas å ha blitt født i år 980 e.kr. i den nordøstre regionen av Bengal (i det som nå er Bangladesh) i Sør-Asia. Alternative kilder plasserer fødselen hans på så forskjellige steder som Vikramapura i Dhaka (i dag hovedstaden i Bangladesh), og Bhangalpur i landet Jahor langs elven Ganges. Selv om alle de mulige plasseringene av Atishas fødested ligger i det samme historisk betydningsfull området som bandt India sammen med Sørøst-Asia, så er forskjellene når det gjelder hans eksakte fødested avhengig av de politiske, sosiale og historiske kreftene som uunngåelig påvirker kildene. Det eksakte årstallet når han ble født er også omstridt. Noen kilder indikerer at Atisha ble født i 982 og døde i 1054, mens nyere studier viser at han hans liv begynte i 980 og at han døde i 1052. Uansett er det enighet om at han levde til han ble 72, noe som indikerer at det legges større vekt på levealderen til viktige skikkelser innenfor den buddhistiske historiske tradisjonen enn på de faktiske årstallene de levde. Det er verd å merke seg at det fant sted et viktig maktskifte i Bangask politikk i året 980 da Pala-dynastiet tok tilbake kontrollen over regionen og avsatte det sittende Kamboja-regimet. Atisha skal ha hatt kongelig herkomst, det ville vært interessant å vite om hans kongelige status stammet fra en av disse to familiene.
Kinaeiner
Treet blir inntil 1-20 meter høyt. Nålene er mørkegrønne, og inntil 10 mm som unge, og 4 mm lange som noksne. Det er ikke veldig tydelige bånd av spalteåpninger under bladene. Den er oftest særbu, med hann- og hunnblomster på separate individer.
Atisha
En uvanlig prins blir født
Byen Vikramapura er det mest sannsynlige fødestedet for Atisha, og det var hovedstaden til de gamle kongedømmene i det sørvestlige Bengal. Selv om den nøyaktige plasseringen av byen ikke er kjent, så ligger den i dag i Munshigan-distriktet i Bangladesh, og fortsetter å være kjent som et sentrum for tidlig buddhistisk kulturelt, akademisk og politisk liv. I likhet med Shakyamuni Buddha ble Athisha født inn i en kongelig familie; Palasset han vokste opp i bar det passende navnet "Det Gyldne Banners Palass", og det hadde "et stort gyllent banner omkranset av utallige hus, og det var et stort antall badesteder omkranset av 720 storslåtte hager, skoger med Tala-trær, syv konsentriske murer, 363 bruer, utallige gyldne seiersflagg, tretten tak på hovedpalasset og tusenvis av adelsmenn". Hans far var den Bengalske kongen som var kjent som Kayana Shri, og hans mor var Shri Prabhavati. Atisha hadde to andre kongelige brødre, og gikk under navnet Changragarbha i den første delen av sitt liv. Det var faktisk ikke før han reiste til Tibet og møtte Kong Jangchub Oe at han ble gitt navnet Atisha, som er en tibetansk referanse til fred.
Kinaeiner
Konglene starter som en slags bær-liknende, inntil 12 mm grønne knopper, og modner over 18 måneder til blå-svarte kongler. Frøene spres med vinden
Atisha
En uvanlig prins blir født
Prinsens fødsel blir ofte beskrivet som en lykkelig episode full av lovende tegn. For eksempel blir det sagt at da Atisha ble født "regnet blomster ned over byen (Vikramapura), en regnbue duket opp, og gudene sang hymner som bragde glede til alle menneskene". Akkurat denne beskrivelsen er ladet med flere temaer som er typisk for buddhistisk litteratur. Bildet av blomster som faller fra himmelsen opptrer også i episoden der Shakyamuni Buddha oppnår den perfekte oppvåkningen, og regnbuen som dukker opp symboliserer gjenfødselen av en Bodhisattva. Det viktigste er imidlertid at Atishas fødsel bragte lykke til alle levende vesener. Denne effekten fra Atishas fødsel korresponderer direkte med det buddhistiske konseptet om å dedikere sitt liv til å hjelpe alle levende vesener.
I de første 18 månedene av sitt liv var Atisha avskjermet og ble passet på av åtte pleiersker i det kongelige palasset i hovedstaden Vikramapura. Da han var 18 måneder gammel blir det sagt at foreldrene hans tok ham med ut for første gang da de besøkte det lokale tempelet i Kamalapuri. Det var her at Atishas potensial som en ekstraordinær religiøs og åndelig leder kom frem for første gang. Folk kom fra hele området omkring samlet seg for å se ham. Da han fikk høre at de var hans undersåtter ba han en bønn om at de skulle "få samme status som hans foreldre, herske over fremgangsrik kongedømmer, bli gjenfødt konger og bli opprettholdt av hellige og dydige handlinger. Deretter begynte han til tilbe de hellige objektene både på innsiden og utsiden av tempelet, ga avkall på sine bånd til verden og sin familie og  besluttet seg for å forfølge det religiøse livet.
En slik tolkning av Athishas første offentlige opptreden, som finnes i buddhistiske tekster og historiske beskrivelser, forsterker noen viktige komponenter i buddhistisk filosofi. Historien gir et klart inntrykk av Atisha som et åndelig velutviklet og relativt opplyst individ som bare er 18 måneder gammel. På denne måten viser man at prinsen har gjort så mange gode handlinger i tidligere liv at han både ble født som en avholdt prins og som en barmhjertig, opplyst person. Videre blir Atishas åndelige nivå demonstrert ved at han viser vennlighet mot sine undersåtter så vel som frigjøring fra sin egen sosiale, familiære og generelle livssituasjon.
Rikssvensk
Rikssvensk, også kalt standardsvensk, er den form for svensk som, i motsetning til dialekter, anses for å være nøytral og ikke forbundet med noe bestemt område hvor svensk tales. Begrepet brukes både om det skriftlige standardspråket, men også om et talt standardspråk. Det førstnevnte er et helhetlig skriftspråk som begynte vokste fram under yngre fornsvensk tid, og det sistnenvte er uttale som er fritt for regionalt preg og som anvendes i offentlig sammenheng, slik som i media. Uttale som er helt uten regionalt preg eksisterer imidlertid trolig kun i teorien, men i formelle sammenhenger blir uttale lagt så nære standardspråket som mulig. Man bytter for eksempel ut dialektale ord og snakker tydeligere.
Utenfor Sverige benyttes ordet rikssvensk for å betegne de varianter av svensk som tales i Sverige, det vil si «sverigesvensk», i motsetning til finlandssvensk og estlandssvensk. På samme måte brukes uttrykket rikssvensker om svensker i Sverige, i motsetning til finlandssvensker.
Standardisert skriftspråk
Før det talte skriftspråket vokste fram, eksisterte det et skriftspråk som var relativt enhetlig og likeformet, i motsetning til dialektene. Ifølge Elias Wessén var skriftspråket «et uttrykk for rikets enhet og selvstendighet, bæreren av høyere kultur, derfor temmelig utsatt for ytre innflytelse gjennom tidens løp.» De eldste bevarte skriftene på svensk er fra 1200- og 1300-tallet, blant disse Vestgøtaloven fra 1220. Det som førte til at skriftspråket ble påbegynt standardisert på 1500-tallet, var at riksdekkende tekster ble utgitt på svensk fra denne tidsperioden. Av særskilt betydning var Gustav Vasas bibel, den første bibeloversettelsen på svensk med relativt enhetlig staving.
I yngre fornsvensk tid, det vil si mellom 1375 og 1526, kom mye av litteraturen fra Vadstena kloster, hvorav mye hadde religiøst innhold. Molde og Wessén skriver: «[At] den litterære virksomheten i så høy grad var samlet på et sted, var selvsagt gunstig for framveksten av en fast tradisjon innen skriftspråket.» Videre skriver de at ettersom klosteret egnet seg godt til avskrivning, skrev man ikke etter uttale, men heller etter mønstre etter tradisjonelle prinsipper. Det nyskapte skriftspråket som blir brukt i Vadstenahåndskriftene dominerte på denne måten over lokale svingninger, og slik ble det skrevne språket et riksspråk.
I dag er standardspråket den språkformen svenske barn lærer å lese og skrive på skolen, og dets staving og bøyninger er normert i Svenska Akademiens ordliste.
Det talte riksspråket
På begynnelsen av 1600-tallet begynte felles uttale å vokse fram blant den utdannede delen av befolkningen. Dette talespråket var sterkt påvirket av den leste uttalen av det standardiserte skriftspråket. Utviklingen hengte sammen med sentraliseringsprosessen hvor hovedstaden ble politisk, administrativt, religiøst og kulturelt midtpunkt. De dialektene som ble talt rundt Mälerområdet kom dermed til å utgjøre basen for riksspråket. De dialektene som ble brukt i området rundt hovedstaden har imidlertid vært utsatt for påvirkning utenfra, så flere dialekter har hatt felles påvirkning på riksspråket. Rikssvensk har ord og ordformer fra ulike dialekter, ettersom adelen flyttet til hovedstaden fra ulike steder rundt om på landsbygda, og dermed bidro til et blandet språk. For eksempel heter det på rikssvensk smör, hvor den uppländska formen har vunnet fram, og ikke smjör som det kan hete på dialekt. På samme måte kommer andre ord og talemåter fra andre dialekter. Det kan man for eksempel se på ord hvor konsonantkombinasjonen rd blir erstattet av en tykk l (som imidlertid ikke er tykk på rikssvensk). Dette eksisterer i dag i mange svanske dialekter, og eksempler på slike ord er vålnad (norsk spøkelse, ordet kommer fra vårda), og utböling (norsk utskudd, ordet kommer fra börd).
Den obligatoriske folkeskolen ble innført i 1842, og etter dette ble talespråket i enda høyere grad påvirket av skriftspråket. Den slipte bort dialektelle trekk, og lærte den oppvoksende generasjon skriftspråkuttalen. Mange tilfeller av talespråklige uttale av ord er derfor forsvunnet. Før kunne man i uttalt riksspråk uttale av, till og efter som å(v), te, og etter, noe som i dag er dialektell uttale. Andre tilfeller av talespråklige ord lever fortsatt, slik som skjuss for skjuts og bråsska for brådska.
Innen det svenske språkområdet er det stadig mer vanlig at dialektene utjevnes, og at man beveger seg mot et mer enhetlig språk nærmere riksspråket. Dette skyldes stor grad økt grad av bevegelse i samfunnet, med innflytning til bygder og familiedannelser hvor en eller begge foreldrene kommer utenfra. Den største trusselen mot dialektene er overgang til standardspråk innen familier, og utflytning fra hjembygden. Trusselen mot de dialekter som ikke er gjensidig forståelig med standardspråk er stor, ettersom en av talerne av en dialekt kan komme til å måtte tilpasse seg til standardspråket ved samtlae med en som taler standardspråk, og hvor dialektuttalen på denne måten ikke lengre får en funksjonell anvendelse. Slik forårsaker økte bevegelser innenfor samfunnet en oppløsning av dialektene.
Tidligere antok man at det var kringkastingsmedia som i sterkest grad bidro til utjevning av dialektene, men det er snarere slik at kringkastingsmedia legger et mønster for standardspråk, og enkelte steder er det bevist at kringkastingsmedia har styrket dialekten og vist at den har en funksjon utenfor lokalmiljøet. I Österbotten er det for eksempel tegn på at dialekt blir benyttet av ungdommer i SMS.
Regionalt riksspråk
Ifølge Olle Josephson, professot i nordiske språk ved Stockholms universitet, bør man ikke bruke termen dialekt når en person i hovedsak taler riksspråk, men med et visst regional preg, slik som når intonasjonen kan avsløre hvor taleren kommer fra. Da er det, ifølge Josephson, heller snakk om regionale varianter av riksspråket. En slik variant av riksspråket kalles også regionalt riksspråk, eller regionalt standardspråk.
For det skrevne standardspråket er det en standard for helespråkområdet, mens det talte språket kan variere. Et eksempel på det er finlandssvensk, som er en regional variant av riksspråket med bestemte særskilte egenskaper som strekker seg over hele det svenskspråklige Finland. Innenfor regionen kan det så forekomme ulike regionale dialekter. Et regionalt skriftspråk er imidlertid et relativt begrep, og ligger mellom dialekter og et talt språk uten regionalt preg. Det regionale riksspråket er imidlertid mer sosialt akseptert og anvendelig også i formelle sammenhenger. Man bruker i Sverige å telle med noen få regionale riksspråk, som finlandssvensk, en sydsvensk, en vestsvensk, en norrländsk, en mellansvensk og eventuelt også en gotlandsk.
Washington Commanders i NFL-sesongen 2023
Washington Commanders spiller i lagets 92. sesong i National Football League, tredje med general manager Martin Mayhew og fjerde under hovedtrener Ron Rivera. Det var den første sesongen under den nye eieren Josh Harris, som ledet en investorgruppe som kjøte laget av Daniel Snyder for $6,05 milliarder, den høyeste salgsprisen for et idrettslag noensinne.
De vil forsøke å forbedre på fjorårets sesongresultat på 8–8–1 og nå sluttspillet og vinne divisjonen for første gang siden 2020. Laget erstattet offensive coordinator Scott Turner med tidligere offensive coordinator for Kansas City Chiefs Eric Bieniemy, som også ble ansatt som assisterende hovedtrener. En gruppe ledet av forretningsmannen Josh Harris kom til enighet med lageier Daniel Snyder om å kjøpe laget for $6,05 milliarder, det største salget av et idrettslag noensinne.
Greenpeace
Greenpeace er en økonomisk og politisk uavhengig internasjonal miljøorganisasjon. Greenpeace Norge ble stiftet 22. august 1988.
Greenpeace finansieres bare av sine støttemedlemmer og gaver, og tar aldri imot bidrag fra stat eller næringsliv. Gjennom ikke-voldelige aksjoner, informasjonsarbeid og lobbyvirksomhet settes søkelyset på miljøproblemer. Organisasjonen har kontorer i over 40 land, tre millioner støttemedlemmer og pr. 2014 inntekter på rundt 270 millioner euro (ca. 2,2 milliarder kroner).
Greenpeace Norden
Greenpeace ble etablert i Danmark i 1982, i Sverige i 1983, i Norge i 1988 og i Finland i 1989. I mai 1998 ble organisasjonene i Norge, Sverige og Finland slått sammen til én, med hovedkontor i Stockholm. I mars 1999 ble også Danmark en del av Greenpeace Norden.
Historie
Opprinnelig var forløperen for Greenpeace-komiteen «Don't Make A Wave Committee», som i 1971 forsøkte å stoppe amerikanske kjernevåpenforsøk i Alaska. Protestene stoppet ikke USA fra å detonere bomben. Selv om testen ikke utløste hverken jordskjelv eller tsunami, vokste opposisjonen da USA annonserte at de ville detonere en bombe fem ganger kraftigere enn den første. Don’t Make a Wave-komitéen tok senere navnet Greenpeace. På noen år spredte Greenpeace seg til flere land og begynte å protestere mot andre miljøspørsmål, som kommersiell hvalfangst, ulovlig fiske og giftig avfall.
Greenpeace Norden ble opprettet i 1999 gjennom en sammenslutning av de nasjonale Greenpeace-kontorene i Danmark, Sverige, Finland og Norge med ca. 90 000 medlemmer og hovedkontor i Stockholm og avdelingskontorer i København, Oslo og Helsingfors. Greenpeace har hatt flere skip med navnet Rainbow Warrior. Deriblant et som ble senket av fransk etterretning i Auckland havn 10. juli 1985.
Kamrup Metropolitan (distrikt)
Kamrup Metropolitan (assamesisk: কামৰূপ মহানগৰ জিলা ) er et distrikt i den indiske delstaten Assam. Distriktets hovedstad er Guwahati.
Demografi
Ved folketellingen i 2011 var det 1,260,419 innbyggere i distriktet, mot 1,059,578 i 2001. Den urbane befolkningen utgjør 82,90 % av befolkningen.
Barn i alderen 0 til 6 år utgjorde 9,56 % i 2011 mot 11,80 % i 2001. Antallet jenter i den alderen per tusen gutter er 994 i 2011 mot 943 i 2001.
Miklós Fehér
Miklós «Miki» Fehér (født 20. juli 1979 i Tatabánya, Ungarn, død 25. januar 2004 i Guimarães, Portugal) var en fotballspiller fra Ungarn som døde på fotballbanen av hjertestans.
Fehér startet sin karriere hos Győr ETO FC og gikk deretter over til å representere FC Porto, SC Salgueiros og SC Braga, før han dro til SL Benfica. Han gjorde første kamp for det ungarske landslaget i oktober 1998 mot Aserbajdsjan og fortsatte med å skåre totalt syv mål i 25 internasjonale kamper. Fehér døde i løpet av en kamp med sitt lag SL Benfica mot Vitória Guimarães, den 25. januar 2004.
Epidemilasarett (Bergen)
Epidemilasarett var en egen midlertidig institusjon som ble opprettet ved epidemier, for pleie og desinfeksjon av personer med smittsomme sykdommer, som tyfus, kolera, difteri osv. I denne artikkelen handler det om epidemilasarettene i Bergen.
Historie
Ved sunnhetsloven av 16. mai 1860 ble forebyggende helsearbeid definert som et kommunalt ansvar. Ifølge lovens § 13 skulle karantenekommisjonen ha ansvar for å iverksette tiltak som begrenset omfanget av smittsomme og epidemiske sykdommer. Dette førte til at isolasjonsbestemmelsene ble strengere, og de syke var pliktige til å la seg isolere i karantenestasjoner eller epidemilasaretter.
Det var stor uenighet om isolasjon som virkemiddel. Isolasjon innebar stor sosial ufrihet, men til gjengjeld fikk passientene pleie og omsorg. Det var hovedsakelig de fattige som måtte la seg isolere. De mer bemidlede fikk gjerne pleie i sitt eget hjem. Noe som førte til at isolasjon ble et mindre effektivt virkemiddel mot spredning av epidemier enn ønsket.
Çatal Höyük
Çatal Höyük også kjent som Çatalhöyük og Çatal Hüyük. Çatal er tyrkisk for «gaffel» og Höyük betyr «haug». Navnet refererer til en stor neolittisk og kalkolittisk bosetning i sørlige Anatolia i nåtidens Tyrkia, med en utstrekning på hele 13 hektar, fem ganger større enn Jeriko. De tidligste lagene i bosetningen er datert til omkring 7 500 f.Kr, det vil si sen neolittisk tidsalder (bondesteinalderen), og stedet var bosatt til minst 6 200 f.Kr. Çatal Höyük er den største og mest sofistikerte neolittiske bosetningen som noensinne er avdekket, og regnes som et av verdens tidligste vellykkede bysamfunn, med flere tusen innbyggere. Som en av verdens eldste storsamfunn ble Çatal Höyük bygget før gater ble oppfunnet, og tilgangen til husene var via takene til naboene og luke i taket.
Çatal Höyük ligger ovenfor et område med hveteåkre på Konyasletten, sørøst for byen Konya (fortidens greske Ikónion, romerske Iconium) i Tyrkia, ca. 13 mil fra vulkanen Hasan Da&. Den østre delen av bosetningen består av en haug (tell) som ville ha reist seg 20 meter over sletten under den seneste neolittiske bosetningen. Det er også en mindre bosetningshaug mot vest, og en senere bysantisk bosetning noen hundre meter mot øst. Den forhistoriske bosetningen ble forlatt før bronsealderen. En kanal fra Çarsamba-elven rant en gang mellom de to haugene, og bosetningen ble anlagt på leire som i dag synes fordelaktig for jordbruk, men som den gang trolig var sesongvis oversvømt og uegnet for dyrking. I dag mener de fleste arkeologer at dyrkingen foregikk noen kilometer unna byen. Befolkningen levde av jordbruk, ikke minst dyrking av korn og belgfrukter, samt dyrehold med mye innslag av sau.
Sene
En sene er et vev som forbinder muskelen til beinet, slik at muskelkraften kan overføres til beinet. Senene er små og tynne, men svært sterke ettersom de inneholder mye kollagenfiber. Senene er festet i beinet ved at de har vokst sammen med beinhinnen. Den tykkeste og sterkeste senen i menneskets kropp er akillessenen.
Skader
En sene vil kunne briste dersom den belastes for hardt, og ettersom den er liten og tynn vil den hele seg sakte. Mindre skader kan hele seg forholdsvis raskt, men senen vil ofte være svakere enn opprinnelig. På grunn av dette er det svært vanlig med tilbakevendende seneskader, selv etter kirurgisk behandling.
Se også
Tendon
Hærens Operative Kommando
Hærens Operative Kommando (HOK) var et hovedkvarter i den danske Hæren med ansvar for utdanning og innsetting av operative avdelinger.
Historie
I 1808 ble Generalstaben etablert som en enhetskommando for Hæren.
I etterkrigsårene var der to landsdelskommandoer, Østre Landsdelskommando i Ringsted og Vestre Landsdelskommando i Århus.
Den 1. januar 1991 ble Hærens Operative Kommando etablert som et sidestykke til Søværnets Operative Kommando og Flyvertaktisk Kommando i de andre forsvarsgrenene.
Den 1. oktober 2014 ble HOK lagt ned.
Johan M. Nyland
Johan M. Nyland (født 6. oktober 1931 i Østre Toten, Oppland, død 13. april 2007 på Kapp i Østre Toten) var en norsk politiker (Ap). Han var innvalgt på Stortinget fra Oppland i tidsrommet 1985–1997. Nyland var vararepresentant i perioden 1981–1985.
Johan Nyland var sønn av baker Johan Markus Nyland (1905–1975) og hjemmeværende/konfeksjonsarbeider Nora Amalie f. Engh (1908–2003). Etter yrkesskoleutdanning ble han i 1947 ansatt som læregutt ved Mustad på Gjøvik. Her skulle Nyland ha sitt yrkesvirke til han i 1985 ble valgt inn på Stortinget. Ved Mustad ble Nyland også engasjert i fagforeningsarbeid, og i perioden 1964-1968 var han nestformann i Brusveen jern og metall.
Sicilia
Sicilia (italiensk: Regione Siciliana; siciliansk: Sicilia) er en autonom region i Italia, og Middelhavets største øy. Den har et areal på 25,700 km², og 5,1 millioner innbyggere.
Regionshovedstaden er Palermo, og hovedstedene i de administrative enhetene under regionen er Catania, Messina, Siracusa, Trapani, Enna, Caltanissetta, Agrigento og Ragusa.
Regionsflagget er diagonalt delt med rød over gul, med trinacriasymbolet i midten. Symbolet blir også kalt triskele og figurerer også i flaggene til øya Man og Bretagne. I eldre tider kalte man i Norden Sicilia for Sikiløy.
Geografi
Sicilia er skilt fra fastlandet ved det 3 km brede Messinastredet. Den smale delen av Middelhavet som skiller Sicilia og Tunisia kalles Siciliastredet, og havområdet nord for øya kalles Tyrrenhavet. Mot nord ligger De eoliske øyer, mot vest Egadiøyene, mot nordvest Ustica og mot sørvest De pelagiske øyer; alle disse er administrativt underlagt Sicilia.
Newton County (Indiana)
Newton County er et fylke i den amerikanske delstaten Indiana.
HOK
HOK kan vise til:
Friedrich von Schelling
Friedrich Wilhelm Joseph Schelling (von, adlet 1806) (født 27. januar 1775 i Leonberg i hertugdømmet Württemberg, i dag Baden-Württemberg i Tyskland, død 20. august 1854 i Bad Ragaz i Sveits) var en tysk filosofiprofessor, en hovedskikkelse innenfor romantikken og tysk idealisme, og den første som teoretiserer det ubevisste.
Schellings tidligere tenkning antar en klar teosofisk karakter og samler seg om den menneskelige frihet og det absolutte eller den upersonlige gud, forholdet mellom menneske og natur, og erkjennelsespotensialet i kunsten. Hans midtre og senere tenkning antar en mer konfesjonell, og stadig mer kompleks teologisk posisjon, og etter hvert en eksplisitt anti-teosofisk innretning; han vektlegger menneskets eksistensielle forhold til den personlige Gud og den virkelige verden.
Selv om Schellings filosofi orienterer seg om et fåtall temaer, regnes den i forskningen som svært krevende, fordi tenkningen synes være preget av stadige perspektivskifter og nye begynnelser. Schellings metafysikk ble tidlig oppfattet som foreldet og overvunnet, og han ble derfor lenge kun betraktet som en overgangsfigur fra Immanuel Kant til Georg W.F. Hegel. Gjennom de senere tiårene er Schelling i langt større grad lest som en original tenker, og blir i dag møtt med stor interesse fra fagfilosofer og teologer internasjonalt.
Tidlig liv og karriere
Schellings far var luthersk prest, og ble i 1777 professor i orientalske språk ved klosterskolen i Bebenhausen. Her fikk også Schelling sin elementære utdanning. Han var et uvanlig begavet barn, og bare 12 år gammel behersket han latin, gresk, hebraisk, arabisk og grunnleggende sanskrit, i tillegg til flere moderne språk. Tre år senere begynte Schelling sine studier ved det protestantiske eliteseminaret i Tübingen. I 1795, som 20-åring, leverer han sin teologiske doktorgradsavhandling.
Som mange av sine medstudenter fant Schelling inspirasjon i Den franske revolusjon, han forkastet universitetets reaksjonære teologi og omfavnet filosofien. Kant og Johann G. Fichte var viktige tidlige inspirasjonskilder, men han fant også ledelse hos greske tenkere og deres nyplatonske, gnostiske og skolastiske kommentatorer, og hos Baruch de Spinoza; ikke minst mystikken ble viktig for ham, og da særlig de protestantiske teosofene, som Jacob Böhme og hans senere apologeter, de radikale schwabiske pietistene ene Friedrich C. Oetinger og Philipp M. Hahn.
Transcendentalfilosofi
(1) Styrket av sine pietistiske allegorier, som «den usynlige kirke» og «Guds kongerike», trodde Schelling, som sine fem år eldre studie- og romkamerater i Tübingen, Johann C.F Hölderlin og Hegel, at idealene som forenet dem dypest sett ikke kunne realiseres som følge av reformer, eller gjennom vold, men kun gjennom en revolusjon i bevisstheten selv. Alle Schellings tidlige filosofiske skrifter bekreftet engasjementet for et frigjøringspotensial bakenfor politikken. Et sentralt tema i 1795 er således det upersonlige absolutte, Gud, som kan hentes inn i en umiddelbar erkjennelse, en «intellektuell anskuelse». Det endelige jeget kan imidlertid ikke erfares umiddelbart.
Naturfilosofi
(2) Fra 1795 til 1797 var Schelling støttelærer i Leipzig for to studenter i en adelsfamilie. Han fikk anledning til bl.a. å følge forelesninger i fysikk og kjemi. For å fylle ut Fichtes tenkning utarbeider Schelling sin Naturfilosofi i tre større arbeider i 1797–1799. Han hevder nå derimot at det endelige jeget kan erfares direkte i en intellektuell anskuelse, men ikke det absolutte jeg. Det idealistiske forsettet ble gitt en berømt formulering: «Naturen må være den synlige ånd, ånden den usynlige natur. Her, i den absolutte identitet av ånd i oss og natur utenfor oss, må problemet om hvordan en natur utenfor oss er mulig bli løst.» Målsettingen «kan bare være realiseringen av den absolutte enheten, som omfavner helheten […]». Det var spesielt naturfilosofien som gjorde Schelling kjent i romantikernes sirkler.
Jena og Würzburg
I 1798, med Johann W. Goethe s mellomkomst, får Schelling et professorat i Jena, tysklandenes intellektuelle sentrum på denne tiden. Han innleder et samarbeid med Fichte, som påfølgende år tvinges ut av universitetet etter anklager om ateisme. Den tidlige Schellings hovedverk, System der Transzendentalen Idealismus, utkommer i 1800. Han vil forene sitt naturbegrep med Fichtes jeg-begrep, men også vise at i den kunstneriske skaperakten forenes naturen (det ubevisste) med det åndelige (det bevisste). Naturen og det åndelige er sprunget ut av den samme opprinnelige enhetlige tilstanden.
Identitetsfilosofi
(3) I Jena hadde også Schelling hjulpet Hegel til en beskjeden post ved universitetet. Hegel skriver et lengre essay om differansen mellom Fichte og Schelling. Det kan ha bidratt til Schellings erkjennelse av at han egentlig aldri hadde vært fichteaner, slik han hadde anttatt. De to bryter filosofisk med hverandre i 1801. Hegel og Schelling samarbeider om forelesninger og en filosofisk journal. I årene 1801-04 utvikler Schelling sin Identitetsfilosofi. Den ‘intellektuelle anskuelse’ betegner nå erkjennelsen av ‘absolutt fornuft’, en fornuft ‘an sich’, en ‘formell absolutthet’ i motsetning til ‘absoluttenheten i og for seg’.
I 1802 aner vi konturene av en organisk statsteori som aldri følges opp. Samtidig arbeider Schelling videre med sin kunstfilosofi. I 1803 flytter han til det katolske Würzburg – bakenfor ligger en øket interesse for katolsk mystikk. Etter å ha overhørt Schellings første forelesning er imidlertid byens biskop forferdet over ny-platonismen og mystikken, og forbyr sine katolske trosbarn å følge forelesningene. Schellings vokabular antar fra nå av en mer religiøs tone. Atskilt fra det absolutte er mennesket ‘fallent’, og det ‘onde’ i verden er nødvendig for å erkjenne det ‘gode’, heter det mot slutten av Identitetsfilosofien.
«Totalitetsfilosofi»
(4) Som følge av Napoleonskrigene tvinges protestantiske professorer ut av Würzburg i 1805. Schelling som allerede er i konflikt med kirken, myndighetene og kolleger i byen, aksepterer et tilbud fra det katolske München, og han tar en stilling i statsadministrasjonen. Han utveksler idéer med Franz von Baader, én av samtidens fremste kjennere av mystikken. I 1806 ser Schelling ut til å anta det mest radikale mystiske perspektivet i hele forfatterskapet. Han snakker om en umiddelbar anskuelse av det absolutte selvet, den rene væren, samtidig med erfaringen av identitet med den objektive verdens enhet. Det er en åpenbaring av identitet med «altets guddommelighet» og av enheten i totaliteten. Denne «naturens helhet» inkluderer verdens frie skapelse, men også det ondes virkelighet. Målet ikke er å bygge et system, men å etablere «elementet for endeløse mulige innsikter».
Frihetsfilosofi
(5) Hegel utgir Phänomenologie des Geistes i 1807. Boken fremholder en fornuftsfilosofi og insisterer på «begrepets anstrengelser». Den syntes å ramme Schellings mystikk fremfor alt. Vennskapet bryter sammen. I 1809 utkommer Philosophische Untersuchungen über das Wesen der menschlichen Freiheit (Frihetsskriftet). Den mystiske ekstasen nevnes ikke lenger, og for første gang snakker Schelling om en personlig Gud og betydningen av forholdet til ham. En ny og varig idé var at all eksistens – også Guds væren – er fundert i en mørk, irrasjonell og ubevisst grunn. Muligheten til det onde er en forutsetning for menneskets frihet. Hegel og Schelling vekker ikke lenger stor allmenn interesse.
Schelling oppgir nå publisering. Én av grunnene kan ha vært mottakelsen av Frihetsskriftet, men i 1809 dør også hans første ektefelle. Det påfølgende året tilbringer han i Stuttgart, der han også gir forelesninger. Utkastet til den filosofiske romanen Clara fra 1810-11 er hans merkeligste tekst, antakelig formet av det nylige tapet; han velter seg i epokens okkulte interesse for erindring og nostalgi, død og etterliv, åndeverdenen av engler og liv på andre planeter. Fra og med Schellings kristne vending i 1809 inngår også rettstenkningen i en perifer og fremmedartet forsoningslære; underkastelsen overfor statens begrensninger er måten hvorpå menneskeheten kan sone sin arvesynd.
Verdensaldrenes filosofi
(6) Die Weltalter-manuskriptene er av atskillig større filosofisk substans. Bare tre utkast til det planlagte hovedverket er bevart (1811, 1813, 1814/15). Det skulle behandle verdens fortid, nåtid og fremtid, men nådde aldri utover første del. Verdens aldre er trinn i selv-utviklingen av det absolutte. Inspirert av Böhme mener han Gud selv må anta en materiell, kroppslig eksistens gjennom den endeløse skapelsen av verden for å virkeliggjøre seg selv. Til forskjell fra Frihetsskriftet fremstilles Gud nå som en dualitet av nødvendighet og frihet. Det böhmeanske begrepet om Ungrund brukes derfor ikke lenger. Schelling gir etterhvert opp det ambisiøse Die Weltalter-prosjektet.
«Ekstasefilosofi»
(7) Med base i München foreleser Schelling som gjesteprofessor i Erlangen for fulle hus i årene 1820–1826. Nå dukker begrepet ‘ekstase’ opp, i samme betydning som hans ‘intellektuelle anskuelse’ i 1795. Ekstasen gir imidlertid en ekstraordinær skuen bakenfor den personlige Gud. Slik vil evig frihet erkjenne seg selv. Det absolutte subjektet kan bare erkjennes ved å tre ut av det objektiverende subjektet. Det endelige mennesket streber etter å realisere seg selv som evig frihet, men det er umulig. Samtidig har Hegel, med professoratet Berlin fra 1818, inntatt posisjonen som tysklandenes ledende tenker, og Schelling fremmer en forsiktig kritikk. Han gjør gjeldende at mytologien og religionen gir de virksomme kategoriene; fornuftsfilosofien er «kun dialektikk, som ikke på noen måte selv er vitenskap, men i stedet er dens forberedelse».
Positiv filosofi
(8) I 1826 flyttes universitetet i Ingolstadt til München, og Schelling aksepterer et professorat i filosofi. Med forelesningene System der Weltalter i 1827/28 omtaler han for første gang sin tenkning som ‘kristen’. Eksplisitt forkaster han all teosofi. Böhme beskyldes nå for å fange Guddommen i en naturlig, fysisk prosess! Han fremholder sitt eget alternativ, ‘den positive filosofien’, som retter seg mot eksistens, ikke det vesensmessige som i fornuftsfilosofien. Han aksentuerer «Guds kun logiske forhold til verden». Gud og verden er således «hverandres annenhet». Samtidig avviser han nå at den mystiske ekstasen har noen relevans for filosofien eller teologien overhodet.
Kritikken av Hegel har funnet sin form. Hegel forsøker ikke annet enn å forbedre Schellings egen Identitetsfilosofi (1801–1804), men feiler radikalt. Den menneskelige fornuft ikke kan forklare sin egen eksistens, og kan derfor ikke omfatte seg selv og sin annenhet innenfor et filosofisk system, mener Schelling. Vi kan ikke gjøre den synlige verden forståelig ved å begynne med fornuften, men må i stedet begynne med værens kontingens; fornuften er bare et aspekt ved verden, og kan ikke selv forklares fordi den kun er en representasjon av værens sanne natur. Schelling leser nå Hegel som teosof og kobler ham til Böhme.
I 1829 møtes Hegel og Schelling tilfeldig under et kuropphold i Karlsbad, og tilbringer noen hyggelige timer sammen. Hegel, som i liten grad kjenner Schellings daværende posisjon, oppfatter møtet som en forsoning. Schelling fortsetter imidlertid forkynnelsen av ‘positiv filosofi’ for sine elever med ubetydelige modifikasjoner, og mens Hegel dør i Berlin, holder han for første gang forelesningsrekken med tittelen Philosophie der Offenbarung. Han begynner nå også å holde egne forelesninger over sin mytologi-teori. Mytologiene var en registrering av faktiske forekommende hendelser i den indre utviklingen av menneskets bevissthet; mytologiene er en kosmo-morfisk beskrivelse av det absolutte i den kollektive transcendentale bevissthetens historie.
Berlin
Schelling ble på nytt satt i filosofiens flomlys da de prøyssiske myndighetene, på kong Friedrich Wilhelm IV’s eget initiativ, kaller Schelling til et professorat i Berlin 1841. Oppdraget å stanse trusselen fra den voksende venstrehegelianismens panteisme, teosofi og Bibel-kritikk. Våpenet er Philosophie der Offenbarung. Flommen av avisartikler, pamfletter og bøker som kommenterer tildragelsen var begynt mange måneder tidligere. Publikum kommer fra hele Europa. Tilstede under den stappfulle åpningsforelesningen er ministre, høyere militære og akademiske dignitærer, der er også Søren A. Kierkegaard, Mikhail Bakunin, Jacob Burckhardt, og venstrehegelianerne Ludwig A. Feuerbach og den unge Friedrich Engels.
Liste over Europas fugler
Denne listen over Europas fugler inkluderer 886 arter. Inkludert er 24 introdusert art.
Rekkefølge er etter Clements-lista versjon v2015
De norske navn er etter Norske navn på verdens fugler.
Status på lista:
Ender, gjess og svaner
Orden: Anseriformes. Familie: Anatidae
Perlehøns
Orden: Galliformes. Familie: Numididae
Tannvaktler
Orden: Galliformes. Familie: Odontophoridae
Fasanfugler
Orden: Galliformes. Familie: Phasianidae
Lommer
Orden: Gaviiformes. Familie: Gaviidae
Lappedykkere
Orden: Podicipediformes. Familie: Podicipedidae
Flamingoer
Orden: Procellariiformes. Familie: Phoenicopteridae
Gasherbrum
Gasherbrum er en gruppe fjell i Baltoro Muztagh-kjeden i Karakorum i det nordlige Pakistan. Gasherbrum-gruppen ligger i den nordøstlige enden av Baltoro-breen, og består av fem topper, tre av dem er over 8000 meter høye.
Gasherbrum er blitt hevdet å bety «skinnende vegg» på det lokale balti-språket, antakeligvis med henvisning til den dominerende vestveggen på Gasherbrum IV. Imidlertid kommer navnet fra «rgasha» (vakker) + «brum» (fjell) på balti, altså «vakkert fjell».
Gasherbrum-fjellene ligger svært utilgjengelig til, og er de eneste toppene over 8000-meter som ikke er synlige fra noe bebodd sted. I 1856 ble fjellene sett av ingeniører fra den britiske «Great Trigonometric Survey of India». De kunne rapportere å ha oppdaget en gruppe svært høye fjell fra over 200 kilometers avstand. Fem av toppene ble navngitt etter nummer i forhold til rekkefølgen de ble sett i, som Karakorams første, andre, tredje fjell osv, forkortet til K1, K2, K3 osv. K1 er i dag kjent som Masherbrum, mens K3, K4 og K5 er hhv. Broad Peak, Gasherbrum II og Gasherbrum I. Bare K2 har beholdt sitt navn fra denne kartleggingen.
Pungsanhund
Pungsanhund (poong-san gae/kae) er en mellomstor spisshundlignende urhundtype med opprinnelse fra fjellene i Pungso (Kaemaplatået) i Kimhyonggwon (tidligere kjent som Pungsan), sørøst i Ryanggang regionen i Nord-Korea. Den er endemisk for dette området og har levd der som pariahund gjennom århundrer.
Opprinnelse og alder
Pungsanhund minner mye om koreansk jindo og kan ha et felles opphav med denne og østsibirsk laika (slik noen hevder), men dens nærmeste slektning er den i vesten helt ukjente miryanghunden fra regionen Sør-Gyeongsang i Sør-Korea.
Pungsanhund ble erklært å være en nasjonalskatt i Korea i 1942. Under andre verdenskrig ble denne og andre lignende koreanske hunder (ikke koreansk jindo) slaktet ned av japanske invasjonsstyrker for skinnets skyld. I ettertid har det blitt anslått av forskere at inntil 300 000 hunder (alle raser inkludert) måtte bøte med livet for at japanske soldater ikke skulle fryse. Etter at Koreakrigen endte i 1953, har det imidlertid vært vanskelig å få tilgang på adekvat informasjon om pungsanhund. Man vet imidlertid at nordkoreanske myndigheter tok affære for å sikre hundens framtid. Det ble blant annet bygd kenneler for avl, som kontrolleres av myndighetene. Alle kull blir nøye registrert og skjebnen til hver enkelt hund styrt. Hunden brukes for det meste som brukshund av de milliære styrkene i landet.